Neuvoston 26 päivänä tammikuuta 1998 vahvistama YHTEINEN KANTA (EY) n:o 12/98 Euroopan parlamentin ja neuvoston päätöksen N:o 98/../EY tekemiseksi sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta (Karolus-ohjelma) tehdyn neuvoston päätöksen 92/481/ETY muuttamisesta



Virallinen lehti nro C 062 , 26/02/1998 s. 0060



Neuvoston 26 päivänä tammikuuta 1998 vahvistama YHTEINEN KANTA (EY) n:o 12/98 Euroopan parlamentin ja neuvoston päätöksen N:o 98/. ./EY tekemiseksi sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta (Karolus-ohjelma) tehdyn neuvoston päätöksen 92/481/ETY muuttamisesta (98/C 62/06) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan talousyhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että päätöksellä 92/481/ETY (4) perustetun Karolus-ohjelman voimassaloaika on päättynyt 31 päivänä joulukuuta 1997. etu, joka ohjelmalla pyritään saavuttamaan jäsenvaltioiden yhteistyön vahvistamisessa kokemusten vaihdon avulla sisämarkkinoiden toteuttamiseksi tarvittavan yhteisön lainsäädännön täytäntöönpanon alalla, ei ole täysin tullut osoitetuksi erityisesti ohjelman painopistealueiden lukuisuuden vuoksi, näin ollen olisi säädettävä ohjelman keston jatkamisesta kahdella vuodella sinä aikana varmistamalla samalla mahdollisimman monen jäsenvaltion osallistuminen kunnes uusi monivuotinen ohjelma toteutetaan, ohjelma olisi avattava Keski- ja Itä-Euroopan assosioituneille maille (KIE) Eurooppa-sopimuksissa tai assosiaatiosopimuksiin liittyvissä yhteisön ohjelmiin osallistumista koskevissa lisäpöytäkirjoissa vahvistetuin edellytyksin, ohjelma olisi avattava Euroopan talousalueeseen (ETA) kuuluville EFTA-valtioille sekä lisämäärärahojen perusteella Kyprokselle samojen sääntöjen mukaisesti, joita sovelletaan ETAan kuuluviin EFTA-valtioihin, sekä Kyproksen kanssa sovittavien menettelytapojen mukaisesti; osapuolet vahvistavat osallistumista koskevat yksityiskohtaiset säännöt sopivana ajankohtana, otetaan huomioon Euroopan parlamentin, neuvoston ja komission 6 päivänä maaliskuuta 1995 antama yhteinen julistus varainhoitoa koskevien säännösten sisällyttämisestä säädöksiin (5), tällä päätöksellä vahvistetaan kaudelle 1998-1999 rahoituspuitteet niiden määrärahojen lisäksi, jotka on osoitettu kaudelle 1992-1997; näiden kahden kauden kokonaismäärä muodostaa kyseisen 6 päivänä maaliskuuta 1995 annetun julistuksen 1 kohdan mukaisesti ensisijaisen rahoitusohjeen budjettivallan käyttäjälle vuosittaisessa talousarviomenettelyssä, ja Euroopan parlamentti, neuvosto ja komissio ovat sopineet 20 päivänä joulukuuta 1994 yhteistoimintatavasta perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä (6), OVAT TEHNEET TÄMÄN PÄÄTÖKSEN: 1 artikla Muutetaan päätös 92/481/ETY seuraavasti: 1) Korvataan 11 artikla seuraavasti: "11 artikla 1. Ohjelman kesto on seitsemän vuotta, ja sen toteuttaminen alkaa varainhoitovuonna 1993. 2. Ajanjaksoksi 1993-1997 on varattu 7,7 miljoonan ecun määrärahat. Ohjelman toteuttamisen rahoituspuitteiksi pidentämiskauden 1998-1999 aikana vahvistetaan 4,5 miljoonaa ecua. Tämä 12,2 miljoonan ecun kokonaismäärä vastaa kaikkiaan 1340 osallistujaa. Budjettivallan käyttäjä hyväksyy vuotuiset määrärahat rahoitusnäkymien puitteissa ja varainhoitoasetuksen 2 artiklassa tarkoitettujen moitteettoman varainhoidon perusteiden mukaisesti."; 2) Lisätään artikla seuraavasti: "11 a artikla Ohjelma on avoin Keski- ja Itä-Euroopan assosioituneille maille (KIE-maat) Eurooppa-sopimuksissa tai assosiaatiosopimuksiin liittyvissä yhteisön ohjelmiin osallistumista koskevissa lisäpöytäkirjoissa vahvistetuin edellytyksin. Ohjelma on avoin Euroopan talousalueeseen (ETA) kuuluvilla EFTA-valtioille sekä lisämäärärahojen perusteella Kyprokselle samojen sääntöjen mukaisesti, joita sovelletaan ETAan kuuluviin EFTA-valtioihin, sekä Kyproksen kanssa sovittavien menettelytapojen mukaisesti. Asianomaiset osapuolet vahvistavat osallistumista koskevat yksityiskohtaiset säännöt sopivana ajankohtana." 2 artikla Tämä päätös on osoitettu kaikille jäsenvaltioille. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 274, 10.9.1997, s. 9 ja EYVL C 1, 3.1.1998, s. 18. (2) Lausunto annettu 10 päivänä joulukuuta 1997 (ei vielä julkaistu virallisessa lehdessä) (3) Euroopan parlamentin lausunto, annettu 18 päivänä marraskuuta 1997 (ei vielä julkaistu virallisessa lehdessä), neuvoston yhteinen kanta, annettu 26 päivänä tammikuuta 1998 (ei vielä julkaistu virallisessa lehdessä) ja Euroopan parlamentin päätös (ei vielä julkaistu virallisessa lehdessä). (4) EYVL L 286, 1.10.1992, s. 65. (5) EYVL C 102, 4.4.1996, s. 4. (6) EYVL C 102, 4.4.1996, s. 1. NEUVOSTON PERUSTELUT I. JOHDANTO 1. Komissio esitti 25 päivänä heinäkuuta 1997 Euroopan yhteisön perustamissopimuksen 100 a artiklaan perustuvan ehdotuksen sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta 22 päivänä syyskuuta 1992 tehdyn päätöksen 92/481/ETY muuttamisesta (Karolus-ohjelma). 2. Euroopan parlamentti antoi 18 päivänä marraskuuta 1997 lausuntonsa, jossa se esitti komission ehdotukseen kahdeksaa tarkistusta. Komissio esitti kyseisen lausunnon pohjalta 26 päivänä marraskuuta 1997 muutetun ehdotuksen, johon se on hyväksynyt kuusi parlamentin tarkistuksista. 3. Talous- ja sosiaalikomitea antoi lausuntonsa 10 päivänä joulukuuta 1997. 4. Neuvosto vahvisti 26 päivänä tammikuuta 1998 yhteisen kannan komission ehdotukseen perustamissopimuksen 189 b artiklassa määrättyä menettelyä noudattaen. II. TARKOITUS Päätösehdotuksen tarkoituksena on ohjelman voimassaoloajan pidentäminen vuoden 1999 loppuun ja sen laajentaminen koskemaan Keski- ja Itä-Euroopan assosioituneiden maiden (KIE), Efta-maiden ja Kyproksen virkamiehiä. III. YHTEISEN KANNAN ERITTELY Neuvosto hyväksyi komission ehdotuksen, jota on muutettu Euroopan parlamentin tarkistusten huomioon ottamiseksi. Neuvosto oli komission kanssa yhtä mieltä niistä parlamentin tarkistuksista, joita komissio ei hyväksynyt muutettuun ehdotukseensa, ja katsoi, että kyseiset tarkistukset eivät vastanneet kohdassa II mainittua ehdotuksen tarkoitusta.